Diari Oficial de la Generalitat Valenciana


Sumari del DOGV 2892, del 18-12-1996 (1996/840354)

RESOLUCIÓ de 5 de novembre de 1996, del conseller d'Obres Públiques, Urbanisme i Transports, relativa a la modificació puntual, en els carrers València, Severino Descalzo i Elvira Peiró, de les normes subsidiàries de planejament municipal de Montanejos.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2892

Data del DOGV
:   18-12-1996

Secció del DOGV
:   ALTRES DISPOSICIONS

Número del document
:   1996/840354


Data del document
:   05-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 5 de novembre de 1996, del conseller d'Obres Públiques, Urbanisme i Transports, relativa a la modificació puntual, en els carrers València, Severino Descalzo i Elvira Peiró, de les normes subsidiàries de planejament municipal de Montanejos.  
Vist l'expedient relatiu al projecte de modificació puntual, en els carrers València, Severino Descalzo i Elvira Peiró, de les normes subsidiàries de planejament municipal de Montanejos (Castelló). I, de conformitat amb els següents,  
Antecedents de fet  
Primer  
El ple de l'Ajuntament de Montanejos, el 7 de febrer de 1996, va acordar exposar al públic la modificació puntual, la qual cosa es va dur a terme per mitjà dels anuncis publicats en el periòdic Mediterráneo, de 15 de febrer de 1996, en el Butlletí Oficial de la Província número 25, de 24 de febrer de 1996, i en el Diari Oficial de la Generalitat Valenciana número 2.751, de 20 de maig de 1996. Una vegada transcorregut el període d'informació pública, durant el qual no es van formular al·legacions, el ple va aprovar, provisionalment, la modificació el 26 de juliol de 1996.  
Segon  
La documentació del projecte consta de memòria justificativa i plànols.  
Tercer  
El director general d'Urbanisme i Ordenació Territorial, el 4 de novembre de 1996, va emetre un informe favorable sobre l'aprovació definitiva d'aquest expedient.  
Fonaments de dret  
Primer  
Respecte del procediment, en aquest cas, s'han observat les prescripcions legalment establertes per a les modificacions de planejament general d'aquesta mena, que les constitueixen els articles 38 i 39, per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té com a finalitat canviar l'alineació d'una illa, que dóna a la carretera de València i als carrers Severino Descalzo i Elvira Peiró, establerta en les vigents normes subsidiàries de planejament de Montanejos, de 8 de juny de 1994.  
En la delimitació vigent es va incloure per error com a sòl edificable una zona consolidada com a vial que, paral·lela al carrer Severino Descalzo, separada d'aquesta per un mur de contenció i amb un pendent superior a aquest carrer donava accés a diverses edificacions de més de 50 anys que hi havia.  
Amb la modificació es desqualifica de sòl edificable la zona que ocupa aquesta rampa d'accés a les edificacions amb una superfície de 60,50 m2 i les qualifica de vial públic.   
Tercer  
Aquesta modificació que ara s'examina incideix en qüestions d'interés exclusivament local, per la qual cosa l'ordenació concreta dels aspectes alterats és competència de l'Ajuntament, d'acord amb el repartiment de competències establert en l'article 40 de la LRAU.  
La modificació la fonamenta l'Ajuntament de Montanejos en criteris de racionalitat i, atesos els termes en què es planteja, la modificació no implica augment de l'aprofitament, per la qual cosa són inaplicables els articles 19.A i 55.3 de la LRAU. Finalment, no hi ha cap entrebanc per a l'aprovació definitiva.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, d'acord amb el que estableix l'article 38.3 de la Llei Reguladora de l'Activitat Urbanística abans esmentada, en relació amb l'article 6 del Decret 77/96, de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vists els preceptes legals esmentats i la resta de general i pertinent aplicació, a proposta del director general d'Urbanisme i Ordenació Territorial, resolc:  
Aprovar definitivament la modificació puntual, als carrers València, Severino Descalzo i Elvira Peiró, de les normes subsidiàries de planejament municipal de Montanejos.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Amb aquesta publicació no cal la notificació individualitzada.  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des del dia de la notificació o publicació d'aquesta.   
Per a la interposició d'aquest recurs és requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que puga interposar qualsevol altre recurs que estime oportú.  
València, 5 de novembre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.